JUMAL KÕNELEB
Tere jälle!
Minu nimi on Jan Cedercreutz
ning siin on taas minu armas ja imeline abikaasa Joy.
Tervitus!
Täna tahame jälle rääkida ühendusest.
Inimesed on loodud ühenduseks mitte olema üksinda.
Mitte üksinduseks vaid ühenduseks.
Kui vaatame Piiblisse, näeme,
et see oli ja on siiani Jumala algne tahe, et oleksime üks.
Väga huvitavad asjad
on minu meelest kirjas Piibli kolmes esimeses peatükis.
Kogu see alguse lugu innustab mind väga,
sest siin täiesti alguses me näeme mitut asja.
Esmalt näeme seda, kuhu lõi Jumal algul inimese
ning milline oli inimese ja Jumala vaheline esialgne suhe.
Kui Jumal lõi inimese oma näo järgi ja oma lapseks,
siis Ta lõi inimese ühendusse iseenesega.
Inimene ja Jumal olid täiesti üks ehk lähedases ühenduses
ning lähedases armastussuhtes üksteisega.
Aadama, Eeva ja Jumala vahel ei olnud mingit eraldatust.
Nad elasid koos.
Aadam ja Eeva nägid, kuidas Jumal jalutas paradiisiaias.
Ta oli koos Aadama ja Eevaga õhtu jahenedes
ja nad said veeta teineteisega aega.
Suhe oli nii lähedane
ning Aadam ja Eeva kogesid nii tugevat armastust,
et inimene isegi ei märganud, et ta on alasti.
Ta ei tundnud mingit häbi.
Inimene oli täis Issandat,
Tema kirkust ja seda elu, mis tulvab kogu aeg Issandast.
Pidev ühendus minu ja Jumala vahel.
Jumal on suur ja mina väike ning me oleme koos.
Järsku toimus muutus.
Aadam ja Eeva sõid hea ja kurja tundmise puust.
Nad olid sõnakuulmatud Jumalale ega kuulanud Tema käsku
vaid otsustasid, et hea ja kurja puu tundmise vili
on nii ihaldusväärne ja seda on nii ahvatlev vaadata.
Nad vaatasid seda puud ning see kõnetas neid.
Nad mõistsid,
mida see hea ja kurja tundmise puu vili tähendab.
Nad mõistsid, et see räägib inimese endast.
Sellest, milline on inimene.
Inimene on loodud vägevaks, sest ta on Jumala kuju
ning on loodud tugevaks, kauniks ja targaks.
Kui sööd sellest viljast, siis su andekus avaldub
ja sa tead kõike peaaegu samamoodi nagu Jumal.
Võid teha vahet heal ja halval,
teha iseseisvalt otsuseid ning elada oma elu.
Mina kujutan seda nii ette.
et see oli kiusatus ning hea ja kurja tundmise mõju.
Inimene on ju vägev olend ja loodud Jumala näo järele.
Ta on tõesti vägevaks loodud, mis on tõesti tõde.
Tõsi, sest näeme tänagi, mida inimene suudab teha.
See on vinge.
Kui mõtelda tänapäeva leiutisi, mobiiltelefonidest elektriautodeni
ja palju muud, mida inimene suudab teha.
See pole kuidagi paha asi.
Need on suurepärased asjad.
Jumal rääkis sellest, kui ehitati Paabeli torni.
1. Moosese raamatus 11:4-6 on sellest kirjutatud:
"Ja nad ütlesid: "Tulge, ehitagem enestele linn ja torn
(jällegi enestele), mille tipp oleks taevas,
ja tehkem enestele nimi, et me ei hajuks üle kogu maailma!"
Aga Issand tuli alla vaatama linna ja torni, mida inimlapsed ehitasid.
Ja Issand ütles: "Vaata, rahvas on üks
ja neil kõigil on üks keel, ja see on alles nende tegude algus.
Nüüd ei ole neil võimatu ükski asi, mida nad kavatsevad teha!"
Isegi Jumal ütleb seda.
Meid on loodud Jumala sarnaseks
ja meile ei ole võimatu miski, mida me kavatseme teha.
Mitmed tänapäevased leiutised olid kümme aastat tagasi vaid ideed
ja mõeldi, et oleks tore näiteks helistada sõbrale ilma juhtmeteta.
Nüüd saamegi seda teha.
Seda inimese omadust tahtis hingevaenlane meelega valega toita.
Iseenesest pole midagi halba leiutamises ja loov olemises.
Vale on see, et me ei vaja Jumalat ja suudame ise
ning teame ise, mis on hea ja mis halb.
Kui vaatame Soome ühiskonda tänapäeval,
siis märkame, et oleme päris eksituses.
Eriti selle osas, mis on õige ja mis vale.
Selline oli kiusatus siis ning on seda tänini.
Kui nad tegid selle sammu, siis nad asusid omale teele.
Suudan seda üksinda ning teen seda ise.
See tekitab tugevuse tunde, et oskan, suudan ja saan hakkama.
Kui inimene läks seda teed, katkes ta ühendus Jumalaga.
Nüüd ta oligi omapäi ning inimene saabki hakkama.
Ta suudab ja oskab.
Ta haris enesele maad,
kasvatas toitu, ehitas, planeeris ja õppis.
Ehitas linnasid ja vallutas enesele maad.
Täpselt nagu Jan ütles, et inimene suudab mida iganes.
Selle sammu tegemisega
tekkis põhjapanev muutus inimese südames ja sisemuses.
Nüüd oli ta ikkagi põhimõtteliselt üksinda.
Varem olin ma Jumalaga koos.
Minuga koos on taevane Isa, kes on minuga koos.
Elan Temaga avatud suhtes, ühenduses Temaga.
Meid on kaks.
Kui lähen oma teed..
Võin seda valikut tänagi kaaluda,
sest seesama valik on minu ees ka täna.
Võin valida, kas elan Issandaga või ma elan üksinda.
Muidugi on inimene teinud igasuguseid asju
ja muutnud elutingimusi nii, et kahe tuhandendal aastal
on vähemalt meil Soomes päris hea elatustase.
Pole vaja hirmsasti rügada ja rassida.
Me ei mõtle eriti sellele,
et muutus oli Aadama ja Eeva jaoks väga järsk.
Võime kujutleda, kuidas see oli.
Kogu rahu, kaitse ja hoolitsus oli kadunud.
Mitte ainult see vaid oli ka tohutu häbi ja süütunne.
Nad teadsid, et tegid vea ning olid ise selles süüdi.
Võie kujutleda esimese pere elu.
Aadam pidi korraga kõige eest ise hoolitsema,
kuid polnud kunagi varem midagi kasvatanud.
Maa oli neetud ning kasvatas vaid ohakaid.
Võime kujutleda häbi ja süütunnet.
Kui sünnib esimene laps, on isa kogu aeg ära
ning rügab kusagil ja püüab peret toita.
Pere on pikalt näljas enne, kui saadakse üldse esimene saak.
Ema ei suuda masendununa anda lapsele mingit armastust.
Isa on eemal.
Me ei mõtle nendele asjadele aga need on argimured
vaevavad ka tänapäeval mitmeid inimesi.
Seesama needus: isa on eemal, ema on masendunud
ning üksinda rassitakse ja rügatakse.
Teame psühholoogidena, millist vilja see kannab.
Võibolla pole sa mõelnud sellele aga see pole üldse mingi ime,
et esimene laps Kain polnud tasakaalukas ja armastatud.
Tal ei läinud nii hästi, kui isa või ema oleks tahtnud,
sest neil kummalgi polnud talle midagi anda.
Jumalaga ühenduse kaotamine
ja paradiisist välja ajamine muutis nende jaoks kõike.
Meil on suur kiusatus arvata,
et saame ise hakkama ning oskame hästi.
Alguses ei tundugi see nii hull ning me ei pane seda õieti tähele.
Olen ka ise teinud
oma usuelu alguses otsuse, et hoolitsen ise kõige eest.
Alguses ei pannud erinevust tähelegi.
Käies oma teed päevast päeva, nädalast nädalasse,
kuust kuusse ja aastast aastasse, märkan, et tõde tuleb ilmsiks,
et ma olen sunnitud saama üksinda hakkama.
Olen sunnitud tulema üksinda toime,
sest minu elu ja toimetulek on minu oma kätes.
Pean hakkama saama ja ma pean ise asjad korda saama.
Sellest tekib ka palju sotsiaalseid probleeme.
Korraga tekitab see inimeste vahele tülisid.
Näeme, et kurjus kasvas inimkonnas nii suureks,
et Jumal lõpuks hävitas kogu selleaegse maailma ja inimesed.
See tingis võitluse elu ja surma eest, ning tekitas kadeduse,
kus näiteks võeti naabri põld endale, sest see on parem.
Sündisid kadedus, riiud, armukadedus ja võistlemine.
Võime kujutleda, mida kõike
nägid Aadam ja Eeva üle üheksasaja eluaasta jooksul.
Ahistus, et nad teadsid
nii oma süüd selles kõiges kui ka seda, kuidas kõik
oli alguses mõeldud olema ja kuidas see võinuks olla.
See võib olla rõhub ka sinu meeli.
Märkad,
et on kaks teed - Jumalaga või Temata.
Isegi siis, kui oleme usklikud nagu Joy tõi äsja oma näite,
võime tunda, et me peame ja läheme sellele teele üksinda.
Rügame ja oleme sihikindlad ning korraga leiad end mülkast.
Jumal kutsub lähedusse, oma ligiollu ja rahusse.
Issandal oli ikkagi pidevalt ja kogu aeg plaan.
1. Moosese raamatus 3:15 on kirjas, et tuleb seeme.
Tulemas on seeme -
sellega mõeldi Jeesust -, kes purustab mao pea.
Jeesuse ja selle kaudu, mida Jeesus tegi ristil,
kui Ta sai needuseks me eest ning naelutati ristipuule,
kandis Ta meie patud ja just selle eraldatuse,
mis tekkis, kui Aadam ja Eeva astusid välja.
Ta lepitas meid Jumalaga.
Me oleme nüüd lepitatud.
Uks tagasi Jumala juurde, Eedenisse ja Tema ligiollu on avatud.
Võin seista Eedeni piiril ja mõtelda, kumba teed tahan minna.
Kas tahan minna ise ja üksinda või tahan käia koos Temaga?
Kas tahan minna teele Temaga ja hakata õppima,
mida tähendab elada ühenduses Jumalaga?
Minu jaoks on see suur asi.
Esimesed 25 aastat oma elust ma ei teadnud Jumalast midagi.
Meie peres polnud usklikke.
Meil ei usutud Jumalasse.
Juba väikese tüdrukuna mõistsin, et kui midagi tahan saada,
pääseda edasi ning et mind kuulataks,
siis tuleb ise tegutseda ja ise asjad joonde ajada.
Muutusin juba väiksena väga otsustuskindlaks.
Minu kohta üteldigi, et olen tugev naine:
"Joy läheb kasvõi läbi betoonseina."
Kui Joy on midagi otsustanud, siis ka teeb seda.
Kasvatasin oma jõudu ja sain asjadega hakkama.
Olgu olukorrad
või raskused millised tahes, mina saan ikkagi hakkama.
Ühtäkki sain usklikuks ning kohtusin Jeesusega.
Kohtusin päriselt elava Jumalaga.
Ta puudutab mind ning on mu lähedal.
Kuidas peaksin nüüd elama?
Kuidas ma nüüd elan, kui ma ei olegi enam üksinda?
Minuga koos on keegi, kes on suurem ja armastavam.
Ta tahab minu eest hoolitseda,
kaitseb mind ja annab mulle hingamise.
Ma ei peagi enam kasutama oma rusikaid.
Kuidas elatakse koos?
Imeline, et meid on loodud selleks ühenduseks.
Üks uurija avastas, et meie ajud on ehitatud nii,
et see on harmoonias, kui kogeme armastust.
Meid on loodud armastusest sõltuvaks
ning armastust kogedes on meil rahu.
Ühendus Jumalaga pole ahistav või siduv
ja vabaduseks ei pea ma ise elama ja hakkama saama.
Vabadus ei ole iseseisvuses.
Just ühenduses on täiuslik vabadus.
Armastuses on tõeline vabadus.
Tõeline armastus ei seo kedagi.
Jumal, kes on armastus, ei seo kedagi ega nõua.
Selles on täielik vabadus.
Sellepärast saame valida, kas olla selles või olla ilma.
Olen saanud seda maitsta nii palju, et ei suuda enam ilma olla.
Efeslaste 2:12: "...teie olite tol ajal ilma Kristuseta, kaugel eemal
Iisraeli kodakondsuse õigusest ja võõrad tõotuselepingule,
teil ei olnud lootust ega Jumalat siin maailmas."
Teisisõnu olite sel ajal üksinda.
"Nüüd aga Kristuses Jeesuses olete teie,
kes te varem olite Jumalast võõrdunud,
saanud lähedaseks Kristuse vere läbi.
Sest tema on meie rahu, kes on mõlemad liitnud üheks
ja lõhkunud maha vaheseina - see tähendab vaenu - oma ihu kaudu,
kui ta muutis kehtetuks käskude Seaduse,
et luua eneses need kaks üheksainsaks uueks inimeseks,
tehes rahu, ning et lepitada Jumalaga mõlemad ühesainsas ihus
risti kaudu, surmates risti peal vaenu."
Vaen minu ja Jumala vahel on läbi.
Ta on tulnud ja kuulutanud rõõmusõnumit rahust teile,
kaugelolijaile, ja rahu lähedalolijaile, sest tema läbi on meil mõlemal
ühesainsas Vaimus ligipääs Isa juurde."
Ühendusse.
"Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed.."
Enne olime üksinda.
Ilma lootuseta ja Jumalata.
Nüüd oleme Kristuse risti kaudu teinud rahu.
Lepitatud Jumalaga.
Vaen minu ja Jumala vahel on kadunud ja lepitatud.
Mul on võimalus olla Temaga ühenduses.
Olen pääsenud lepingusse ning olen nüüd pereliige.
Saan nüüd elada ühenduses.
See on tohutu muutus.
Saan paradiisi piiril valida,
kas astun elus edasi üksinda või astun ma tagasi ühendusse.
Kui otsustan, et astun tagasi Tema juurde..
Palun vabandust, et käisin omi radu mööda.
Nüüd tulen Sinu ette, Jeesus.
Palun andestust oma pattude pärast
ja kõige vale pärast, mida olen elus teinud.
Tänu Jeesus, et pesed mind puhtaks ning annad mulle nüüd andeks.
Jeesus, võtan Su oma ellu vastu.
Tahan elada Sinuga ja anda Sulle oma elu.
Seejärel sünnin uuesti ülalt, minust saab uus loodu
ja võin astuda tagasi ühendusse Temaga.
See toob Eedeni minu ellu.
Leian läheduse, armastuse, hingamise ja jõu elamiseks.
Kas see pole imeline? - On.
See on vägev.
Mind pole loodud elama üksinda.
See on minu jaoks täiesti uus mõte.
Kas Joy ei pidanudki olema tugev, saama hakkama ja elama üksinda?
Rakutasandini välja võin tunda, et see pole nii ja võin olla sõltuv.
Võin olla armastatud, väike ja usaldav,
sest tean, et keegi hoolitseb minu eest.
Aamen.
Palvetame koos sinuga.
Tahame teid, vaatajad, tänada palve ja rahalise toetuse eest.
Täname ka palveteemade eest.
Sel nädalalgi on tulnud väga liigutavaid palvesoove.
Kanname need kõik rõõmuga Issanda ette.
Tänu, et võime olla osalised teie eludes.
Kui soovid rohkem teada meie töö kohta,
võid käia meie koduleheküljel www.kristillinenkoulu.org
Sealt võid tellida ka neid raamatuid,
mille kaudu võid saada lähedase suhte Jeesusega.
Sellise suhte, millest oleme ka täna rääkinud.
Neljas raamat ilmub loodetavasti jõuludel ja räägib usust.
Usun, et see on tähtis tööriist,
et sinu usk võiks kasvada ning saada tugevamaks.
Kui soovid rohkem infot, vaata meie kodulehekülge.
Nüüd palvetame ja võtame saate lõpuni aega palveks.
Tänu Jeesus, et saame tulla Sinu palge ette.
Tuleme kõikvõimsa Jumala juurde.
Issand, oled lubanud meile,
et Sulle on kõik võimalik ja miski ei ole Sinule võimatu.
Tänu, Taevane Isa, et saame tuua Sinu ette iseenda,
oma elu, praeguse olukorra, lähedased ja kõik meie katsumused.
Tänu, Issand, et võime usus tuua iseend ja anda üleni Sinule.
Tänu, et Sa oled suurem kõikidest.
Võime peita end Sinu ligiollu ja teada, Isa,
et kui otsime esmalt Sind, siis kõik saab korda.
Kõik saab korda.
Aitäh Sulle, Issand, et me ei ole enam kunagi üksinda.
Tänu, Issand, et saame alati elada Sinuga ühenduses.
Issand, tahame Sind ülistada ja kõrgeks tõsta.
Issand, oled nii suur, vägev ning imeline ja suudad kõike.
Sinu käsi, Issand, ei ole aitamiseks liiga lühike.
Kogu Su süda tuksub armastusest meie vastu.
Täname, et saame täna võtta vastu kõik palvevastused.
Issand, Sa tead, mida keegi meist on palvetanud.
Tänu, et võtame praegu vastu kõike, mida oleme palunud.
Sageli tuleme Issanda ette ja palume ikka ja jälle sama asja,
aga teeme nii, et täna võtame vastu.
Teeme nii, et nüüd võtan selle vastu.
Tema on ju siin meiega ja Ta tahab meile anda seda.
Issand, avame täna oma südame ja võtame vastu kõik palvevastused,
mida oleme võibolla palunud aastate kaupa.
Oleme palunud kaua ehk oma laste pärast
või lähedaste ja oma tervise ning me majandusliku olukorra pärast.
Täna lepime kokku - mina, Jan ja sina seal kodus -,
et võtame täna taevaselt Isalt vastu selle palvevastuse.
Võtan selle vastu ja tänan Issandat, et see on olemas.
Aitäh, Issand, et mul on tervis ja majanduslik ime.
Aitäh, et mul on see töökoht ja palvevastus.
Panen justkui jalad maha ja ütlen, et see maalapp on minu,
olen selle Issandalt vastu võtnud ning see on mul olemas.
Nüüd ma tänan.
Tänu, Jeesus, et Sa ütled,
et kui usume, et oleme selle saanud, siis see saabki meile.
Usume täna, et oleme selle saanud ning need on juba meil olemas.
Hakkame neid ka füüsiliselt nägema,
aga me ei oota selle ajani vaid täname juba praegu,
et meil on juba kõik see, mida oleme Sinult palunud.
Tänu, Issand, et võime olla rõõmsad ja hõisata,
sest ütlesid, meil on juba kõik, mida oleme Sinult palunud.
Meil on juba kõik see, mida oleme Sinult palunud.
See võib samuti aidata argipäevastes tegutsemistes.
Kui pesed nõusid, koristad ning pesed pesu, ütle enesele:
mul on juba kõik see, mida olen palunud.
Mina tavaliselt ütlen: "Meil on see, mida me oleme Sinult palunud."
Mõtlen siis ka oma laste ja Jani palvete peale.
Meil on juba kõik see, mida oleme Temalt palunud.
Aamen, ole õnnistatud!
Aamen.
JUMAL KÕNELEB
Jeesus ütleb meile, et peaksime minema kõike maailma
ja kuulutama evangeeliumi kogu loodule.
Täna võid ka sina seda teha.
Raha on nimelt vägev vahend evangeeliumi levitamiseks.
Sellega võib teha palju.
Võid täna annetada helistades annetustelefoninumbrile 9001777
Kõne hind Eestis on 7 eurot.
Võid kasutada ka kontonumbreid
ja osaleda evangeeliumi levitamises kogu maailma.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin